## Møtebok for Trøgstad og Båstad menighetsråd

|  |  |
| --- | --- |
| **Møtedato:** | 14.10.20 |
| **Møtetid:** | 18:30 |
| **Møtested:** | Kirkestua |

**Tilstede:** Terje Østby, Ellen Løchen Børresen, Liv Serina Dale, Even Enger, Turid Nyquist Jensen, Tormod Jensen, Hanne Aksberg Krogh, Solfrid Leinebø Seljås.

**Forfall**: Lovisa Petersson, Terje Stenholt.

**Saksliste**

**Åpning ved Tormod Jensen**

**-**Treenighetstid

**Sak 34/20 Godkjenning av møtebok fra forrige møte og godkjenning av innkalling til dette møtet.**

***Vedtak:*** Møtebok fra forrige møte 09.09.20 ble godkjent. Innkalling og saksliste ble også godkjent.

**Sak 21B/20 Orienteringer.**

* **Ellen orienterte om**
* Gudstjenesteutvalget.
* Bruker mye ressurser på å orientere og forespørre folk som skal delta. Planlegging fram i tid er utfordrende. I tjenestefelleskapet er det stor positivitet, men det er krevende å planlegge langt fram.
* Midt i konfirmasjonsgudstjenestene nå. Veldig fine konfirmasjoner.
* Allehelgensgudstjenester
* 8. november er det gudstjeneste i Trøgstad kirke. Anita Bergstrøm skal presenteres. Ho overtar etter Berit Lo.
* **Fellesrådet**
* Menighetsbladet Kime er sendt ut til alle husstander. Bør være flere ledige som kan ligge til utdeling og framvisning. Innholdsmessig bra. Fint layout. Litt liten kirkelogo på framsiden så den kan mistolkes som «reklame» når man ikke kjenner navnet.
* Kirkens Arbeidsgiverforening (KA) har invitert fellesrådet til en undersøkelse vedrørende sammenslåingsprosessen.
* Budsjettet er det samme tilskuddet som tidligere. Det gir en liten innstramning i forhold til forrige år. Det er et godt samarbeid mellom kirke og kommune.
* Investeringsbudsjett går over 4 år. Dette er også det samme beløpet som i 2020.
* Det er store behov for vedlikehold av kirkebygg, og det er positiv holdning fra myndighetene om at kirkebyggene våre må tas bedre vare på.
* Digital kirke Indre Østfold. Ble forsterket etter Korona, men var også et satsningsområde før det. Fikk 100.000,- over 3 år + en engangssatsning på 100.000,-
* Når koronaen kom var det noen flinke ildsjeler som produserte mye bra i den første tiden. Nå er det stoppet opp litt, men den digitale kirken er kommet for å bli, og det er stort behov. Spørsmålet er på hvilket nivå. Det er en ressurssak både med tanke på økonomiske og menneskelige ressurser. Vi når ut til flere enn bare de som går i kirken. Det er et supplement og en fornyelse.
* Indre Østfold kirkelige fellesråd har vedtatt at de skal fortsette med den digitale kirke. Viktig at menighetsrådet bidrar til hvordan den digitale kirke skal være. Hvilket nivå skal vi legge oss på?
* Det er 3 søyler
* Digital gudstjeneste annenhver søndag fra nå til ut 2021.
* Organisten inviterer. En konsert per mnd. ut 2020. Videreføring av dette må ha eksterne sponsorer.

Videreføring av arbeidet med sosiale medier, SOME-prosjektet. Salmestafetten i Trøgstad er ett eksempel.

* Indre Østfolds arbeid under denne tiden er godt lagt merke til på landsbasis. Og det er ønsket at det skal være en pilot.
* **Sognepresten orienterer**
* Trøgstadheimen *hver* Torsdag kl 12.
  + Gøy
  + Først rullatorgjengen, så rullestolgjengen med alle pleierne. De gjør en formidabel hjelp med å bla i salmebøkene.
  + De har nå fortsatt innendørs etter det ble kaldt.
  + Det er veldig gøy
  + Det trengs noen flere frivillige for å hjelpe til å trille.
  + Kan ikke Solfrid så spør hun andre som stiller opp. Det er et fast opplegg som fungerer meget bra.
* Allehelgens dag
  + Sendt ut mail til alle det gjelder. Hver enkelt kan bare ha med seg 3 pårørende.
* Bo hjemme leirdag for konfirmantene. Masse ungdomsledere Fredag var i kirkestua. Lørdag var på museet og i kirkestallen. Avslutta med litt leirkveld. Veldig bra! Det morsomste er når Elin får melding om at de får hjem en veldig glad gutt etter en lang leirdag.
* Veldig takknemlig for alle medvirkende. Det er en veldig god støtte i å være så mange som hjelper til.
* Mye bruk av kirkestallen til å møte folk. Reiser også noe hjem til folk og bruker munnbind.
* **Liv Serina**
* Ambolten søkte om å leie kirkestallen til øvelser hver tirsdag. De betaler 300 kr per gang. Ved ekstraordinære arrangementet så må ambolten vike. Eksempel; hvis kongen kommer.. De skal vaske etter seg og deltar vederlagsfritt minst to ganger i semesteret under en gudstjeneste eller lignende, står det i avtalen.
* Fellesrådet har godkjent at Ambolten får låne Båstad kirken én fredag.
* Innvilgelse av utsatt frist for innføring av justert hovedgudstjeneste i Trøgstad og Båstad sokn.
* Prosesjonskorset har vi ikke fått svar på om blir godkjent enda.
* Referat fra Diakoni og misjonsutvalget.
* Referat fra møte i kirkestua-komitéen.
* Sjømannskirken har innbudt til årsmøte i Jeløy kirke 8. november.
* Høstsalget har egen komite og skrevet eget brev til Båstingene.
* I kirkestallen er det menighetsrådet som driver og der har Turid skrevet et utkast til høstsalget.
  + Viktig at begge invitasjonene ligger ute på menighetssidene våre
* Barnehagen går som normalt.
* Mange barn på spedbarns-avdelingen i Kirkestallen.
* Kun en avdeling i Båstad grunnet bemanningen.
* De skal fortsette med avtalen som er gjort med museet. Gode tilbakemeldinger på denne ordningen. Er litt vedlikehold som utføres på dugnad.
* Søppelsortering har Vidar avtalt med Retura. Det blir noe høyere kostnad. Men vi er nødt til å sortere søppel. All tømming blir i Trøgstad, Bjørn Frogner tar med seg sortert søppel fra Båstad. Slik sparer vi kostnader.
* Julekonsert med Trygve Skaug, endret dato til 17. desember, men den er kanskje avlyst?
* Julekonsert(er): Siste utvikling er at Natalia har begynt å få inn svar på spørsmål om kor og korps er interessert i å være med. Det øves. Kanskje blir det flere kvelder med flere konserter pga smittevernet?
* Anita Bergstrøm inviteres til vårt neste menighetsrådsmøte. Hovedsaken blir da trosopplæringsplanen.

**Sak 36/20 Åpen Kirke i Adventstida.**

Se sak 29/20

Kanskje vi skal redusere til 1-en- dag pr uke i hver av kirkene? Hvilke dager skal vi da velge? Kanskje vi skal spørre noen om å spille litt fra kl 18 – 18.20?

Vi kan kanskje ha en Tidebønn «på lur», hvis noen finner at det passer inn som en avslutning ca kl 18.50?

***Vedtak:*** Vi reduserer til 1-en- dag per uke i hver kirke, Tirsdag i Båstad og Torsdag i Trøgstad. Fra tirsdag 1. desember til torsdag 17., desember. **Solfrid** spør Gjermund og Natalia, **Liv Serina** spør Hans Kåre, Harder, Syver, Niklas, Leif Kleven, Karsten. **Ellen** lager liste med hvem som har ansvaret. Varme må bestilles.

**Sak 37/20 Informasjonstavler utenfor kirkene våre.**

I Båstad kirke mangler det helt, vi bruker et tre!

I Trøgstad kirke trengs det en oppgradering. Hvor og hvordan informerer vi om Gudstjenester og andre arrangement i menigheten?

Bør dette kombineres med et kart over kirkegården som står ute i Båstad. Forslag om at husstyret i Båstad tar ansvar for å lage en tavle. Forslag om plassering på motsatt side av veien i forhold til det treet som brukes i dag.

***Vedtak:*** Vi skal ha opp en tavle i Båstad. Vi tenker videre på hvem og hvordan dette løses.

**Sak 38/20 De frivillige som gjør en stor innsats i menigheten vår.**

Vi mener det er viktig å ta godt vare på de frivillige. Er det noe vi kan gjøre for dem nå i denne tida med de ulike begrensninger vi har? Hva tenker vi om dette?

De bør bli sett på et vis. En eller annen oppmerksomhet. Konsert i kirken? Kort? Sende ett brev og takk for innsatsen. Takkefest i november eller mars? Sangkveld med Azra? De i tjenestefelleskapet og de som har kjørt ut menighetsbladet tidligere i år. Påmelding?

***Vedtak:*** Konsert i kirken***.* Ellen** snakker med Azra og finner en dato i November eller begynnelsen av Desember. Én times arrangement. Servering av gløgg. **Ellen** og **Liv Serina** forfatter en invitasjon.

**Sak 39/20 Møteplan for våren 2021**

Forslag til datoer for Menighetsrådsmøter:

20. januar, 17. februar, 17. mars, 14. april, 19. mai, 9. juni (sommerfest?)

***Vedtak:*** 20. januar, 17. februar, 17. mars, 14. april, 19. mai, 9. juni (sommerfest?) vedtatt som møtedatoer for 2020

**Sak 40/20 Eventuelt**

**Hva gjør vi julaften** Vi kan tenke at vi bruker Trøgstadhallen? Sporet vi bør prøve er å være på de gudstjenestene vi har i dag. Skal vi ta i bruk 2. juledag? Det er spørsmål om dåp 2. juledag. Den største kirka bør brukes mest mulig. Streaming og påmelding. Sendt forespørsel om å bruke Trøgstadhallen og utendørs. Kompaktgudstjeneste. Drive in gudstjeneste.

Midnattsmesse på nyttårsaften skal vi fortsatt ha den?

**PC og prosjektor i Båstad kirke** Vi trenger PC og prosjektor som fungerer til enhver tid i Båstad kirke, det er nå kommet ny PC og det er bra, men den starter ikke alltid opp. Den har heller ikke nødvendig software for å kunne vise Power Point. I mange tilfeller hadde kanskje det enkleste vært om man hadde en kabel mellom prosjektor og PC. Helst strukket ned til der mixepulten står slik at man har alt teknisk samlet på ett sted.

**Nettside**, bra ny nettside men <https://trogstad.kirken.no> må peke til https://kirken.no/nb-NO/fellesrad/indreostfold/menigheter/trøgstad/gudstjeneste/

Møtet hevet klokka: 21:40

Liv Serina Dale Even Enger

Leder i rådet sekretær i rådet